Cory Booker

Cory Anthony Booker (født 27. april 1969 i Washington, D.C.) er en amerikansk senator som representerer Det demokratiske parti og delstaten New Jersey. Han vant senatorvalget som ble avholdt 16. oktober 2013. Booker er den første afroamerikaneren fra New Jersey i USAs senat, og den første afroamerikaneren som er valgt til Senatet siden Barack Obama ble valgt i 2004.

Fra 2006 til 2013 var han borgermester i Newark, den største byen i New Jersey. Den 28. desember 2010 spurte en mann på Twitter om Booker kunne sende noen for å måke innkjørselen til den gamle faren hans. Booker svarte: «Jeg gjør det selv; hvor bor han?», og etter tjue minutter var han og noen andre frivllige der og måkte innkjørselen. Den 12. april 2012 reddet Booker en kvinne fra et brennende hus, og fikk røykskader samt andregrads forbrenning på hendene.

Han kunngjorde sitt kandidatur til presidentvalget i USA 2020 1. februar 2019. 13. januar 2020 kunngjorde Booker at han trakk seg fra primærvalgene, idet han ikke hadde noen realistisk mulighet til å nå til topps.

Referanser

Eksterne lenker 
 
 
 
 

Advokater fra USA
Borgermestere i New Jersey
Senatorer fra New Jersey
Personer fra Washington, D.C.
Personer fra Bergen County i New Jersey
Kandidater til presidentvalget i USA 2020